Diari Oficial de la Generalitat Valenciana


Sumari del DOGV 5151, del 09-12-2005 (2005/13918)

ORDE de 23 de novembre de 2005, de la Conselleria de Benestar Social, per la qual s'aprova la Carta de Servicis de Campaments d'estiu per a persones amb discapacitat.
----------------------------------------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13466


Data del document
:   23-11-2005

Organisme emissor
:   Conselleria de Benestar Social

Tipus de document
:   Ordre

Descriptors 

:   * relació administració-administrat
    * discapacitat
    * legislació
    * norma de qualitat
    * ciutadà

ORDE de 23 de novembre de 2005, de la Conselleria de Benestar Social, per la qual s'aprova la Carta de Servicis de Campaments d'estiu per a persones amb discapacitat. [2005/13556]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenrotllament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
L'Institut Valencià d'Atenció a la Discapacitat, IVADIS, ha elaborat una Carta de Servicis en matèria de Campaments d'estiu per a persones amb discapacitat, que d'acord amb el que establix l'article 12.2 del Decret 191/2001, de 18 de desembre, ha sigut informada favorablement per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la Carta de Servicis corresponent a Campaments d'estiu per a persones amb discapacitat, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis de Campaments d'estiu per a persones amb discapacitat estarà disponible per al públic a través de la pàgina d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 23 de novembre de 2005
  
La consellera de Benestar Social,
  
ALICIA DE MIGUEL GARCÍA
  
ANNEX
  
La Conselleria de Benestar Social, a través de la Direcció General d'Integració Social de Discapacitats, promou la millora de la qualitat de vida de les persones amb discapacitat i de les seues famílies.
  
En este sentit, els presta suport econòmic per a l'accés a campaments d'estiu de la Comunitat Valenciana, l'oferta dels quals coordina IVADIS (Institut Valencià d'Atenció a la Discapacitat), entitat adscrita a la Conselleria de Benestar Social.
  
A través d'este programa de campaments, cada estiu prop de 3.000 persones amb discapacitat psíquica, menors entre 8 i 17 anys i majors d'edat, gaudixen com a mínim de 15 dies de vacacions en instal·lacions seleccionades en funció del tipus de discapacitat, i amb un programa d'oci que inclou visites culturals i lúdiques.
  
Per al desenrotllament d'estos campaments és fonamental la col·laboració de més de 1.000 voluntaris cada any.
  
COMPROMISOS DE QUALITAT AMB ELS CIUTADANS
  
Cobertura del servici
  
Es procura una gestió d'inscripcions eficient a fi d'atendre la totalitat de sol·licituds de plaça en campaments d'estiu per a persones amb discapacitat.
  
Atenció adequada i bon tracte
  
Formació teoricopràctica impartida als voluntaris en l'atenció a persones amb qualsevol tipus de discapacitat psíquica, amb un mínim de quatre sessions formatives a l'any.
  
Seguiment i informació
  
Realització per part de les entitats de memòries personalitzades d'avaluació i de seguiment de cada usuari dels campaments d'estiu, i remissió a les famílies i centres.
  
Informació detallada sobre el desenrotllament global dels campaments d'estiu per a persones discapacitades, resumida en un informe disponible als dos mesos de la seua finalització.
  
Coordinació i eficàcia
  
Reunions amb les entitats organitzadores dels campaments per a coordinar i optimitzar la gestió de les sol·licituds d'assistència i la tramitació de les corresponents ajudes econòmiques.
  
Reserva com a mínim del 80% de les instal·lacions necessàries en el primer trimestre de cada any.
  
Transparència
  
El grau de compliment dels indicadors de qualitat del servici es podrà seguir en la pàgina www.gva.es/carta.
  
TAULA D'INDICADORS: mesurem la qualitat
  
ÀREA DE VALORS
  
COMPROMÍS INDICADORS ASSOCIATS OBJECTIU
  
Cobertura del servici Nombre de sol·licituds acceptades
  
 respecte les presentades 100%
  
Atenció adequada i Nombre anual d'activitats formatives Mínim 4
  
 bon tracte per a voluntaris de campaments activitats
  
 d'estiu formatives a l'any
  
Seguiment i Percentatge d'informes de
  
informació seguiment rebuts per les famílies
  
 o els centres 90%
  
Coordinació i Nombre anual de reunions amb Mínim 3
  
eficàcia les entitats reunions a l'any
  
 Percentatge d'instal·lacions reservades
  
 en els tres primers mesos de l'any 80%
  
Transparència Accessibilitat on-line a les dades
  
 sobre indicadors 100%
  
AJUDE'NS A PRESTAR UN MILLOR SERVICI
  
- Ajude'ns a agilitzar el nostre treball aportant-nos tota la documentació necessària:
  
1. Imprés de sol·licitud.
  
2. Fotocòpia del certificat de minusvalidesa i dictamen tècnic facultatiu.
  
3. Fotocòpia del DNI i seguretat social.
  
4. Fitxa psicopedagògica.
  
5. Fitxa medicosanitària.
  
- Tinga en compte que els procediments administratius tenen terminis; informe's d'estos i no els esgote.
  
- Si detecta algun error, preguem que ens el comunique com més prompte millor perquè el poguem corregir.
  
- Si té qualsevol problema amb el nostre servici o vol aportar suggeriments, li preguem que utilitze els impresos normalitzats que a este efecte trobarà en qualsevol de les oficines de registre de la Generalitat Valenciana, o en la pàgina web www.gva.es, en l'apartat de ?Servicis al Ciutadà?.
  
DIRECTORI
  
OFICINA CENTRAL IVADIS
  
Av. del Port, 108
  
46607 € VALÈNCIA
  
Tel.: 96 337 82 40
  
Fax: 96 337 82 45
  
DELEGACIONS PROVINCIALS:
  
Av. d'Alacant, núm. 15 entlo.
  
03624 ELX
  
Tel.: 96 661 11 10
  
Fax: 96 661 11 27
  
C/. Cavallers, 26 € 1a
  
12514 € CASTELLÓ
  
Tel. i Fax: 964 23 12 00
  
Horari: De dilluns a divendres de 10:00 h a 14:00 h.
  
Web: www.ivadis.com